stanford-oval/wikipedia huggingface dataset:
The Scientist (kappale)
Tausta

Coldplayn laulaja Chris Martin paljasti Rolling Stone -lehden haastattelussa, että kun yhtye oli tekemässä toista albumiaan, hän tiesi, että albumista puuttui jotakin. Martin ja yhtyeen kitaristi Jon Buckland matkustivat marraskuussa 2001 junalla Liverpooliin. Eräänä iltana, kun Martin oli eräässä pimeässä huoneessa Liverpoolissa, hän löysi vanhan pianon, joka ei ollut vireessä. Hän halusi soittaa George Harrisonin kappaletta ”Isn't It a Pity”, mutta hän ei onnistunut siinä. Hän oli aikaisemmin kuunnellut myös George Harrisonin kappaletta ”All Things Must Pass”. Sitten hän keksi ”The Scientistin”, ja soitti sen ensimmäisen kerran. Martin kirjoitti ja äänitti kappaleen sanat ja piano-osiot vielä samana päivänä.
Martin kertoi kappaleesta seuraavasti:
»Se kertoo tytöistä. On kummallista, että vaikka mitä muuta olisi mielessäsi, oli se sitten maailmantalouden tuhoutuminen tai kamalat ympäristöongelmat, niin se mikä sinua kiinnostaa eniten on johonkuhun ihastuminen.» 
(Chris Martin)
Albumin A Rush of Blood to the Head sisäkannessa kerrotaan, että ”'The Scientist' on Dan”. Danilla tarkoitetaan Dan Keelingia, joka rekrytoi yhtyeen Parlophonelle.
Musiikki ja sanoitukset

Musiikkinäytteet
”The Scientist”, albumilta , sisältää helposti tunnistettavan pianomelodian. Tässä näytteessä on osa kertosäkeestä.
Äänitiedostojen kuunteluohjeet
Kappale on pianovoittoinen balladi, joka sisältää pianoriffin. Coldplayn laulaja Chris Martin aloittaa kappaleen pianomelodialla, ja alkaa sitten laulaa. Yhtye tulee kappaleeseen mukaan ensimmäisen kertosäkeen jälkeen. Kappale sisältää jousiorkesterin, ja kappaleen lopussa kuullaan myös sähkökitaraa.
Kappaleen sanoitukset viittaavat miehen voimattomuuteen rakkauden edessä. Kappaleen mies haluaisi ”palata takaisin alkuun”. Ensimmäisen säkeistön ensimmäiset säkeet painottavat pahoittelua:
»Come up to meet you / tell you I'm sorry / you don't know how lovely you are

Saavun paikalle tavatakseni sinut / kertoakseni sinulle että olen pahoillani / et tiedä kuinka suloinen oletkaan» 
(Coldplay – ”The Scientist”)
Kappaleen nimi selittyy kolmannessa säkeistössä:
»I was just guessing / at numbers and figures / pulling the puzzles apart
Questions of science / science and progress / do not speak as loud as my heart

Olin vain arvailemassa / numeroita ja kuvioita / rikkomassa palapeliäsi
Tieteen kysymykset / tieteen ja edistyksen / eivät puhu yhtä kovaa kuin sydämeni» 
(Coldplay – ”The Scientist”)
Julkaisu

Coldplay julkaisi ”The Scientistin” Euroopassa 4. marraskuuta 2002 albumin toisena singlenä. Singlellä oli kaksi B-puolta: ”1.36” ja ”I Ran Away”. Albumin Yhdysvalloissa julkaisseen levy-yhtiön Capitol Recordsin mielestä ”The Scientist” ei sopinut toiseksi singleksi, joten siellä toinen single albumilta oli ”Clocks”. Singlen kannessa on Sølve Sundsbøn kuvaama ja muokkaama kuva yhtyeen rumpalista Will Championista.. Kappale julkaistiin Yhdysvalloissa 15. huhtikuuta 2003.
”The Scientist” nousi Australian singlelistalla sijalle 40, Yhdysvalloissa Billboardin Modern Rock Tracks -singlelistalla sijalle 18, Kanadan ja Latvian singlelistoilla sijalle kuusi ja Britannian singlelistalla sijalle kymmenen.
Julkaisu > Vastaanotto

Kriitikoiden arviot ”The Scientistista” olivat yleisesti ottaen positiivisia. Rolling Stone -lehden kriitikko Rob Sheffield kirjoitti albumiarvostelussaan: ”...upea pianoballadi 'The Scientist' on avoin jatko-osa 'Yellow'lle' ('Palataan takaisin tähteen'), joka sisältää mullistavan falsettifinaalin, joka voisi nostaa jokaisen niskakarvasi pystyyn.” Stylus-lehden Nick Southall kirjoitti: ”Piano, joka soi läpi 'The Scientistin' on tallennettu täydellisesti, sen jokaisen erillisen sävelen lämmin painauma on parempi kuin kimeästi soiva versio, jota niin usein kuulee.” NME:n Ian Watson kirjoitti: ”'The Scientist' on kappale, joka yhdistää vääjäämättömästi yön loputtoman taivaan ja sadan tuhannen muukalaisen salaiset toiveet ja katumukset.”
Kappale löytyy vuoden 2004 elokuvasta Wicker Park.
Cover-versiot

Yhdysvaltalainen Aimee Mann on tehnyt kappaleesta oman versionsa, soittanut sitä konserteissaan ja julkaissut sen albuminsa Lost in Space erikoisversiolla. Natasha Bedingfield, Eamon ja Avril Lavigne tekivät kappaleesta cover-version Jo Whileyin Live Lounge -radio-ohjelmassa. Belinda Carlisle esitti tulkintansa kappaleesta ITV1:n tosi-TV-sarjassa Hit Me Baby One More Time, Johnette Napolitano taas julkaisi versionsa albumillaan Scarred (2007). Brittiläinen naiskvartetti All Angels teki kuorolauluversion kappaleesta albumilleen Into Paradise (2007). On väitetty, että Sum 41 olisi plagioinut kappaletta (Sum 41:n kappale ”Pieces” on hyvin samanlainen ”The Scientist”). Televisio-ohjelma MADtv on tehnyt kappaleen musiikkivideosta parodian ”The Narcissist”.
Musiikkivideo

Kappaleen musiikkivideo oli hyvin suosittu. Sen tarina on käännetty: se alkaa lopusta ja kulkee kohti alkua. Samaa tyyliä on käytetty esimerkiksi Spike Jonzen vuoden 1996 musiikkivideossa ”Drop”, ja ensimmäistä kertaa skottilaisen Danny Wilsonin kappaleen ”The Second Summer of Love” musiikkivideossa vuonna 1989. Chris Martin oppi laulamaan kappaleen väärinpäin kuukaudessa.
Musiikkivideo kuvattiin monissa eri paikoissa ennen A Rush of Blood to the Head -kiertuetta, kuten Lontoossa ja Surreyn Bourne Woodsissa. Videon ohjasi Jamie Thraves, ja se esitettiin ensimmäistä kertaa 14. elokuuta 2002. Videossa Martin kävelee kaupungissa takaperin, esikaupunkialueille ja lopulta metsään, keräten matkalla asunsa osia. Metsän läpi käveltyään hän saapuu autolleen, menee sisään ja pyörtyy, minkä jälkeen hänen maassa maannut tyttöystävänsä lentää takaperin autoon sisään. Auto peruuttaa pois metsästä rikkoutuneen kaiteen läpi. Videon lopussa parin nähdään ajelevan tiellä. Martinin tyttöystävää näyttelee irlantilainen näyttelijä Elaine Cassidy.
”The Scientistin” musiikkivideo voitti kolme palkintoa vuoden 2003 MTV Video Music Awards -palkintogaalassa osioissa ”paras yhtyeen video”, ”paras ohjaus” ja ”läpimurtovideo”. Se oli myös ehdolla vuoden 2004 Grammy-palkintogaalassa parhaana lyhytmuotoisena videona, mutta hävisi Johnny Cashin ”Hurtille”.
Kappaleet

”The Scientist” – 5:11
”1.36” – 2:05
”I Ran Away” – 4:26
Kappaleessa ”1.36” Tim Wheeler (Ash) soittaa kitaraa.
Kappaleet > DVD

”The Scientist” (muokattu versio)
”The Scientist” (video takaperin)
”Lips Like Sugar” (live)
Aiheesta muualla

Coldplay - The Scientist YouTubessa
| n k Coldplay |
| --- | --- |
 Guy Berryman  Jonny Buckland  Will Champion  Chris Martin 
Studioalbumit:  Parachutes  A Rush of Blood to the Head  X&Y  Viva la Vida or Death and All His Friends  Mylo Xyloto  Ghost Stories  A Head Full of Dreams  Everyday Life  Music of the Spheres  Moon Music 
EP:t:  Safety  The Blue Room  Sparks  Trouble - Norwegian Live EP  Prospekt’s March 
Kokoelmat:  A Rush of Blood to the Head / Parachutes  The Singles 1999–2006  The Remixes  Parachutes / A Rush of Blood to the Head / Live 2003  Viva la Vida / X&Y  4 CD Catalogue Set  The Butterfly Package 
Singlet:  ”Brothers & Sisters”  ”Shiver”  ”Yellow”  ”Trouble”  ”Don’t Panic”  ”In My Place”  ”The Scientist”  ”Clocks”  ”God Put a Smile upon Your Face”  ”Speed of Sound”  ”Fix You”  ”Talk”  ”The Hardest Part”  ”What If”  ”White Shadows”  ”Violet Hill”  ”Viva la Vida”  ”Lost!”  ”Lovers in Japan”  ”Lhuna”  ”Life in Technicolor II”  ”Christmas Lights”  ”Every Teardrop Is a Waterfall”  ”Paradise”  ”Charlie Brown”  ”Princess of China”  ”Atlas”  ”Magic”  ”A Sky Full of Stars”  ”True Love”  ”Ink”  ”Adventure of a Lifetime”  ”Hymn for the Weekend”  ”Up&Up”  ”Everglow”  ”Something Just Like This”  ”Miracles (Someone Special)”  ”Orphans” / ”Arabesque”  ”Everyday Life”  ”Champion of the World”  ”Higher Power”  ”Coloratura”  ”My Universe”  ”Let Somebody Go”  ”Feelslikeimfallinginlove”  ”We Pray” 
Kiertueet:  Parachutes Tour  A Rush of Blood to the Head Tour  Twisted Logic Tour  Viva la Vida Tour  Mylo Xyloto Tour  Ghost Stories Tour  A Head Full of Dreams Tour  Music of the Spheres World Tour 
Aiheeseen liittyviä:  Diskografia  Phil Harvey  Ken Nelson  Brian Eno 
Chris Martin soittamassa kappaletta pianollaan yhtyeen Twisted Logic -kiertueella vuonna 2005.
Kuvakaappaus kappaleen musiikkivideon lopusta. Martinin takana olevan naisen näyttelijä oli irlantilainen Elaine Cassidy.
Kari Selinheimo

| Kari Selinheimo> Henkilötiedot |
| --- | --- |
Koko nimi:  Kari Päiviö Ilari Selinheimo
Syntynyt: 8. toukokuuta 1944 (ikä 80) Forssa
Ammatti:  teatteriohjaaja, teatterinjohtaja, liikkeenharjoittaja
Puoliso:  Ulla Sinisalmi
Kari Päiviö Ilari Selinheimo (s. 8. toukokuuta 1944 Forssa) on suomalainen teatteriohjaaja, teatterinjohtaja ja liikkeenharjoittaja. Hän toimi Kajaanin kaupunginteatterin johtajana 1973–1982 ja edusti näkemyksellistäselvennä teatteriajattelua. Hänen kaudellaan kaupunginteatteri ammattimaistui. Sen ohjelmistoon kuului sekä ulkomaisia klassikoita että Kainuun elämänmenoa tutkailevia näytelmiä.
Ura

Selinheimo opiskeli Suomen Teatterikoulun ohjaajalinjalla 1965–1968 ja toimi samalla Helsingin Yhteisteatterin ohjaajana. Opintojensa jälkeen Selinheimo johti Seinäjoen kaupunginteatteria 1968–1970, minkä jälkeen hän toimi Tampereen Teatterissa ohjaajana 1970–1973. Selinheimon uran merkittävä vaihe oli Kajaanin kaupunginteatterin johtajuus 1973–1982, jolloin hän työskenteli sen puolesta, että teatteri sai aseman alueteatterina. Vuosina 1982–1988 Selinheimo johti Kemin teatteria. Kesällä 1993 hän  perusti Turkuun divarin Omituisten Opusten Kauppa.
Teatteriohjauksia

Hamlet
Kainuun Sana
Kroppa
Lohikäärme
Peer Gynt
Rakasta minua
Rauha
Ruusujen sota
Tervahanhi
Tone - naisen laulu
Muuta

Selinheimon vanhemmat olivat majuri Osmo Selinheimo ja opettaja Synnöve Selinheimo. Hän avioitui lavastaja Ulla Sinisalmen (1944–2011) kanssa 1966. Pariskunnalle syntyi kolme lasta, joista Niko Selinheimo (1969–2019) työskenteli nuoruudessaan muun muassa iltanäyttelijänä ja perusti kiertävän mustan teatterin, Musta Laatikko, vuonna 1989.
Aiheesta muualla

Kaleva: Koko läänin teat­te­ri juh­la­tuu­lel­la
Leopoldo Serantes

| Mitalit> Maa:   Filippiinit.Miesten nyrkkeily. Olympialaiset  | Mitalit> Maa:   Filippiinit.Miesten nyrkkeily. Olympialaiset  | Mitalit> Maa:   Filippiinit.Miesten nyrkkeily. Olympialaiset  | Maa:   Filippiinit> Miesten nyrkkeily. |
| --- | --- | --- | --- |
|  Pronssia | Soul 1988 | 48 kg |  |
Leopoldo Serantes (15. maaliskuuta 1962 – 1. syyskuuta 2021) oli filippiiniläinen nyrkkeilijä.  Hän saavutti olympiapronssia nyrkkeilyn alle 48 kilogramman sarjassa Soulin kesäolympialaisissa 1988. Hän voitti olympiaturnauksessa kolme ottelua, joista kaksi ennen täyttä aikaa. Välierissä hän hävisi kultaa lopulta voittaneelle Bulgarian Ivailo Hristoville.
Šepetivkan piiri

| Šepetivkan piiri Шепетівський район |
| --- | --- |
 Piirin sijainti Hmelnytskyin alueen kartalla.
 Lippu:  Vaakuna
 Koordinaatit: 50.1805°N, 27.0649°E 
Valtio:   Ukraina
Alue:  Hmelnytskyin alue
Perustettu:  1923, laajennettu 17.7.2020
Hallinto:  
 – hallinnollinen keskus:  Šepetivka (40 802 as., 2021)
Pinta-ala  ():  5 352,2 km²
Väkiluku (2021, arvio):  280 403
 
Verkkosivu
Šepetivkan piiri (ukr. Шепетівський район, Šepetivskyi raion) on hallinnollinen piiri Ukrainan länsiosassa Hmelnytskyin alueella. Piiri on perustettu alkujaan vuonna 1923. Nykyinen piiri muodostettiin heinäkuussa 2020 yhdistämällä neljä aiempaa piiriä ja kolme aiemmin alueen alaisuudessa ollutta kaupunkia uudeksi laajemmaksi piiriksi. Šepetivkan piiri rajautuu etelässä Hmelnytskyin piiriin, lännessä Ternopilin alueen Kremenetsin piiriin, luoteessa Rivnen alueen Rivnen piiriin, sekä koillisessa ja idässä Žytomyrin alueeseen (Zvjahelin ja Žytomyrin piirit). Piirin hallinnollinen keskus on Šepetivka (40 802 as., 2021).
Šepetivkan piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Hmelnytskyin alueen piirien lukumäärän kolmeen. Šepetivkan piirin pinta-alaksi tuli 5 352,2 neliökilometriä.
Ukrainan tilastokeskus arvioi Šepetivkan piirin väkiluvuksi 280 403 (1.1.2021). Kaupunkilaisiksi luokiteltiin 59,4 prosenttia piirin asukkaista (166 616 as.). Piirin suurimmat kaupungit ovat Šepetivka (40 802 as., 2021), Netišyn (36 661 as.) ja Slavuta (35 068 as.). Muita piirin kaupunkeja ovat ainakin Izjaslav (16 162 as.) ja Polonne (20 471 as).
Šepetivkan piiri ennen heinäkuun 2020 alueuudistusta.
Šepetivkan rautatieasemaa.
Izjaslavin rautatieasema.
Hmelnytskyin ydinvoimalan yksikköjä Netišynissä.
Pyhän Annan kirkko Polonnessa.
Pyhän Dorothyn kirkko Slavutassa.
Aiheesta muualla

Kuvia tai muita tiedostoja aiheesta Šepetivkan piiri Wikimedia Commonsissa
Seljat

| Seljat |
| --- | --- |
 Terttuselja (Sambucus racemosa)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Dipsacales
Heimo::  Tesmayrttikasvit Adoxaceae
Suku::  Seljat Sambucus  L.
Katso myös
   Seljat Wikispeciesissä   Seljat Commonsissa 
Infobox OKNimi-testi OK: 
Seljat (Sambucus) on suku tesmayrttikasvien heimossa. Sukuun kuuluu 22 lajia.
Kuvaus

Seljat ovat kesävihantia, yksikotisia ja piikittömiä pensaita. Lehdet kasvavat vastakkain ja lehtilapa on parilehdykkäinen ja päätöparinen. Lehdykät ovat pitkäsuippuisia ja sahalaitaisia. Kukinto on huiskilo ja pienet kukat kaksineuvoisia. Teriö on valkoinen tai vihertävänvalkoinen, ratasmainen ja viisiliuskainen. Hedelmä on 3–5-siemeninen marja.
Käyttö

Siemenet ovat myrkyllisiä. Jos kuitenkin siemenet poistetaan, mustaseljan marjoista voidaan tehdä mehua.
Lajeja

Sambucus africana – afrikanselja
Sambucus canadensis – kanadanselja
Sambucus ebulus – ruohoselja
Sambucus lanceolata – madeiranselja
Sambucus latipinna – koreanselja
Sambucus nigra – mustaselja
subsp. cerulea (syn. S. cerulea) – siniselja
Sambucus palmensis – kanarianmustaselja
Sambucus racemosa – terttuselja
subsp. sieboldiana (syn. S. sieboldiana) – japaninterttuselja
Aiheesta muualla

Suomen Lajitietokeskus: Seljat (Sambucus)
Kassu – Kasvien suomenkieliset nimet: Seljat (Sambucus)
Funet: Seljat (Sambucus)
Coloria.net: Värjäys, Seljat (Sambucus)
ITIS: Sambucus (englanniksi)
United States Department of Agriculture (USDA): Sambucus (englanniksi)
Flora of China: Sambucus (englanniksi)
| --- | --- |
Taksonitunnisteet:  Wikidata: Q131448  Wikispecies: Sambucus  APDB: 194584  APNI: 60844  BioLib: 40474  CoL: 7C39  eFloraSA: Sambucus  EoL: 38451  EPPO: 1SAMG  FNA: 129102  FoC: 129102  GBIF: 2888721  GRIN: 10679  iNaturalist: 52689  IPNI: 6117-1  IRMNG: 1302038  ITIS: 35315  NBN: NHMSYS0000463197  NCBI: 4201  NZOR: cea4fed0-ee10-48de-a953-eb3076ab10ce  Open Tree of Life: 1042137  Paleobiology Database: 22769  PLANTS: SAMBU  POWO: urn:lsid:ipni.org:names:30018446-2  Tropicos: 40029160  VASCAN: 1642  VicFlora: ca86fac2-f6da-421d-a45e-9289601a3a6c  WFO: wfo-4000033909
Seppele

Seppele, jossa on pihlajanmarjoja
Seppele on rengasmainen esine, joka voi koostua esimerkiksi kukista, lehdistä ja oksista. Seppeleitä annetaan osoituksena kunnioituksesta esimerkiksi kilpailun voittajalle. Niitä lasketaan myös muistomerkeille ja kuolleille hautajaisissa.
On olemassa monenlaisia ​​seppeleitä, joilla on erilainen kulttuurinen merkitys. Antiikin ajoista lähtien laakeriseppeleet ovat olleet vallan tai kunnian symboli. Slaavilaisissa maissa tytöt ja nuoret naiset ovat käyttäneet seppelettä puhtauden ja hedelmällisyyden symbolina. Slaavilaisilla alueilla käytettävien seppeleiden uskotaan periytyvän ajalta ennen kristinuskon tuloa 1000-luvulla.
Kirjallisuutta

Wikimedia Commonsissa on kuvia tai muita tiedostoja aiheesta .
Puukko, Raija & Koivumäki, Marjo: Sisusta risusta! Korit, kranssit ja koristeet.  Jyväskylä:  Atena, 2012.  ISBN 978-951-796-824-9
Seppälä (Pietari)

Seppälä (ven. Та́рховка, Tarhovka) on entinen kylä ja historiallinen kaupunginosa Pietariin kuuluvassa Siestarjoen kaupungissa Venäjällä. Se sijaitsee samannimisen rautatieaseman lähellä 30 kilometriä Pietarin keskustasta luoteeseen.
1800-luvun loppupuolella seudulle syntyi huvila-asutus. Siellä on syntynyt taiteilija Ivan Bilibin. Vuonna 1956 paikkakunta liitettiin Siestarjokeen. Lähistöllä sijaitsevat Gagarkan ja Tarhovskin metsäpuistot.
Aiheesta muualla

Wikimedia Commonsissa on kuvia tai muita tiedostoja aiheesta .
Seppälä Yandexin karttasivulla (venäjäksi)
Seppälä Pietari-tietosanakirjassa (venäjäksi)
Serbia yleisurheilun maailmanmestaruuskilpailuissa

| Sija |        |        |        | Yhteensä |
| --- | --- | --- | --- | --- |
| 70. | 1 | 0 | 3 | 4 |
Serbia on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jotka järjestettiin ensimmäisen kerran vuonna 1983. Se oli mukana myös Sittardissa 1980 käydyissä naisten 400 metrin aitajuoksun ja 3 000 metrin juoksun erilliskisoissa. Vuosina 1980–1991 ja 1995–2001 maa kilpaili Jugoslavian nimellä, vuonna 1993 maan urheilijat pääsivät MM-kisoihin poliittisista syistä niin sanottuina riippumattomina osanottajina, ja vuosien 2003 ja 2005 kisoissa maan nimenä oli Serbia ja Montenegro.
Ensimmäiset mitalinsa Serbia sai Moskovassa 2013, kun Ivana Španović saavutti naisten pituushypyssä ja Emir Bekrić miesten 400 metrin aitajuoksussa pronssia. Kahdeksan parhaan joukkoon on yltänyt vähintään yksi urheilija kaikissa muissa kisoissa paitsi Ateenassa 1997, Osakassa 2007 ja Dohassa 2019. Sittardissa 1980 Breda Pergar sijoittui 3 000 metrin juoksussa viidenneksi. Helsingissä 1983 Nenad Stekić oli pituushypyssä viides ja Dragan Zdravković 1 500 metrin juoksussa kahdeksas. Roomassa 1987 Slobodan Popović sijoittui miesten 800 metrin juoksussa seitsemänneksi ja Slobodanka Čolović naisten vastaavassa lajissa kahdeksanneksi. Tokiossa 1991 Dejan Jovkovićin, Nenad Đurovićin, Ismail Mačevin ja Slobodan Brankovićin muodostama 4 × 400 metrin viestijuoksujoukkue sijoittui neljänneksi ja Dragan Perić oli kuulantyönnössä seitsemäs. Stuttgartissa 1993 Perić sijoittui viidenneksi, Sevillassa 1999 kuudenneksi ja Edmontonissa 2001 viidenneksi. Göteborgissa 1995 Aleksandar Raković päätyi 50 kilometrin kävelyssä kuudenneksi ja Dragutin Topić korkeushypyssä kahdeksanneksi. Vuonna 1999 Topić sijoittui neljänneksi. Pariisissa 2003 Olivera Jevtić sijoittui maratonilla kahdeksanneksi ja Helsingissä 2005 Dragana Tomašević kiekonheitossa seitsemänneksi. Berliinissä 2009 Biljana Topić sivusi maan siihen mennessä parasta MM-kisasaavutusta sijoittumalla kolmiloikassa neljänneksi. Daegussa 2011 Mihail Dudaš oli kymmenottelussa kuudes ja Tomašević kiekonheitossa seitsemäs. Moskovassa 2013 Serbia ei kahden mitalinsa lisäksi saanut sijoituksia kahdeksan parhaan joukkoon; keihäänheittäjä Tatjana Jelača sijoittui yhdeksänneksi. Pekingissä 2015 Ivana Španović saavutti jälleen pronssia. Lisäksi kuulantyöntäjä Asmir Kolašinac sijoittui seitsemänneksi. Lontoossa 2017 Španović sijoittui neljänneksi. Eugenessa 2022 Ivana Vuleta (o.s. Španović) sijoittui seitsemänneksi. Budapestissä 2023 pituushyppääjä Ivana Vuleta voitti Serbian ensimmäisen kultamitalin ja lisäksi korkeushyppääjä Angelina Topić sijoittui seitsemänneksi.
Septenaari

Septenaari (lat. septenarius) eli heptapodia (m.kreik. ἑπτάπους, heptapūs, ”seitsenjalkainen”) on runomittojen tyyppi, jossa säe koostuu seitsemästä runojalasta ja ylimääräisestä tavusta (hyperkataleksis). Nimitykset ovat peräisin antiikin kreikkalaisesta metriikasta ja roomalaisesta runoudesta. Mitta tunnetaan yleisimmin latinalaisperäisellä nimellään.
Jambin, trokeen ja anapestin tapauksessa, joissa metron koostuu kahdesta jalasta, septenaari vastaa käytännössä katalektista tetrametria.
Septenaarimittoja

Roomalaisen runouden septenaarimittoja ovat muun muassa ( = lyhyt tavu,  = pitkä tavu,  = anceps eli lyhyt tai pitkä tavu):
Jambinen septenaari (ja7)
Trokeinen septenaari (tr7)
Anapestinen septenaari (an7)
Serafim

| Serafim |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  2. tammikuuta, 19. heinäkuuta
Muunnelmia:  –
Vastineita eri kielissä:  Seraphinus, Serafin, Serafino, Séraphin
Nimen alkuperä:  heprealainen, Raamatun serafit
Infobox OKNimi-testi OK: 
Serafim (ven. Серафим) on varsinkin Venäjällä, Romaniassa ja Pohjois-Makedoniassa esiintyvä miehen etunimi. Nimi on muunnos latinalaisesta nimestä Seraphinus, joka on johdettu heprealaisesta tulista olentoa tarkoittavasta, Raamatussakin esiintyvästä sanasta seraphim. Raamatun Jesajan kirjassa mainitut serafit ovat taivaallisia olentoja, kuusisiipisiä enkeleitä. Nimen naispuolinen vastine on Serafiina.
Serafim-ritarikunta (ruots. Serafimerorden) on vuonna 1748 perustettu ruotsalainen ansiomerkkiritarikunta.
Tunnettuja Serafimeja

Serafim, oik. Aleksander Ioannivitsh Lukjanov (1879–1959), Suomen ortodoksisen kirkon arkkipiispa
Serafim de Sousa Ferreira e Silva (s. 1930), portugalilainen katolinen piispa
Serafim Fernandes de Araújo (1924–2019), brasilialainen kardinaali
Serafim Gomes Jardim da Silva (1875–1969), brasilialainen katolinen arkkipiispa
Serafim Sarovilainen (1759–1833), pyhittäjä, Venäjän ortodoksisen kirkon munkki
Serafim Seppälä (s. 1970), suomalainen ortodoksinen munkki, filosofian tohtori ja kirjailija
Serafim Shyngo-Ya-Hombo (s. 1945), angolalainen roomalaiskatolinen piispa
Šeptytskyi

| Šeptytskyi (ukr>  Шептицький) |
| --- | --- |
 Pyhän hengen kirkko Šeptytskyissa (1750-luvulta).
 lippu:  vaakuna
 Šeptytskyi
 Koordinaatit: 50.394°N, 24.240°E 
Valtio:   Ukraina
Alue:  Lvivin alue
Piiri:  Šeptytskyin piiri
Perustettu:  1692
Väkiluku (2022)  ():  64 297
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Šeptytskyi (ukr. Шептицький, vuoteen 1951 saakka — Krystynopil (ukr. Кристинопіль, puol. Krystynopol), vuosina 1951—2024 Tšervonohrad (ukr. Червоноград)) on kaupunki Länsi-Ukrainan Lvivin alueella. Ukrainan tilastokeskuksen arvio kaupungin väkiluvuksi on 64 297 (2022).
Luostaria Šeptytskyissa.
Aiheesta muualla

Kuvia tai muita tiedostoja aiheesta Šeptytskyi Wikimedia Commonsissa
Caroline Seger

Caroline Seger
Sara Caroline Seger (s. 19. maaliskuuta 1985 Helsingborg) on ruotsalainen jalkapalloilija, pelipaikaltaan keskikenttäpelaaja. Hän on heinäkuun 2022 loppuun mennessä pelannut Ruotsin naisten maajoukkueessa 233 maaottelua ja tehnyt niissä 32 maalia.
| Mitalit> Maa:   Ruotsi.Naisten jalkapallo.MM-kilpailut  | Mitalit> Maa:   Ruotsi.Naisten jalkapallo.MM-kilpailut  | Mitalit> Maa:   Ruotsi.Naisten jalkapallo.MM-kilpailut  | Maa:   Ruotsi> Naisten jalkapallo. |
| --- | --- | --- | --- |
|  Pronssia | Saksa 2011 | Jalkapallo |  |
|  Pronssia | Ranska 2019 | Jalkapallo |  |
|  Pronssia | Australia & Uusi-Seelanti 2023 | Jalkapallo |  |
|  Olympialaiset  |  Olympialaiset  |  Olympialaiset  |  |
|  Hopeaa | Rio De Janeiro 2016 | Jalkapallo |  |
|  Hopeaa | Tokio 2020 | Jalkapallo |  |
Seger esiintyi ensimmäisen kerran Ruotsin maajoukkueessa maaliskuussa 2005. Hän saavutti MM-pronssia 2011 ja joukkueen kapteenina 2019 sekä olympiahopeaa Rio de Janeiron olympialaisissa 2016. Hän pelasi myös vuosien 2007 ja 2015 MM-kisoissa, vuosien 2008 ja 2012 olympialaisissa sekä vuosien 2005, 2009, 2013, 2017 ja 2022 EM-kisoissa.
Seger edustaa FC Rosengårdia. Hänen kasvattajaseuransa on Gantofta IF, ja hän on pelannut myös Rydebäck IF:ssä 1998–2000, Stattena IF:ssä 2001–2004, Linköpings FC:ssä 2004–2009, LdB FC Malmössä 2011 ja Tyresö FF:ssä 2012–2014 sekä Yhdysvalloissa Philadelphia Independencessä 2010 ja Western New York Flashissa 2011 sekä Ranskassa Paris Saint-Germainissa 2014–2016 ja Olympique Lyonnaisissa 2016–2017.
Caroline Seger on palkittu Diamantbollen-palkinnolla Ruotsin parhaana naisjalkapalloilijana vuonna 2009.